ddrg/super_eurlex huggingface dataset:
(6)

Samal ajal on liidu veinituru olukord 2019. aastal juba niigi raskenenud ning veinivarud on alates 2009. aastast suurimad. Selline areng on peamiselt tingitud 2018. aasta rekordsaagist ja veinitarbimise üldisest vähenemisest liidus. Lisaks on eksporti mõjutanud asjaolu, et Ameerika Ühendriigid, mis on liidu peamine veinieksporditurg, kehtestasid liidu veinidele täiendavad imporditariifid. COVID-19 pandeemia on andnud tundlikule sektorile täiendava löögi ning sektor ei ole enam võimeline oma tooteid tõhusalt turustama ega jaotama – seda peamiselt suurte eksporditurgude sulgumise tõttu ning meetmete tõttu, mis on võetud nõuetekohase isolatsiooni ja liikumispiirangute tagamiseks, see hõlmab eelkõige igasuguse toitlustustegevuse katkestamist ja võimetust tooteid tavaklientidele tarnida. Veinitootmiseks vajalike põhisisendite, näiteks pudelite ja korkide tarne raskused pingestavad veinisektori ettevõtjate tegevust ning takistavad neil müügivalmis veini turule laskmast.
(9)

Selline pakkumise ja nõudluse tasakaalustamatus põhjustab elustaimede ja lillede sektoris majandushäireid. Selle tasakaalustamatuse tõttu on järsult vähenenud nõudlus elustaimede ja lillede järele, millel on otsene ja tõsine mõju turule. Üldine nõudlus elustaimede ja lilletoodete järele liidu turul on vähenenud 80 %. Oksjonitel toimuvat kauplemist on tabanud ränk löök. Kogu liidu müügist 35 % hõlmava Madalmaade oksjonituru käive oli 2020. aasta märtsi keskel vähenenud 85 %. Vaatamata Madalmaade oksjonituru mõningasele taastumisele on selle käive siiski 30 % väiksem kui 2019. aasta aprilli keskel. Teistes liikmesriikides (nt Belgias ja Prantsusmaal) on oksjonimajad ja hulgimüügiturud suletud. Lisaks on teatavates liikmesriikides (nt Madalmaades) teatatud ladustamiseks kõlbmatute peenralilletaimede ning kiiresti riknevate ja hooajaliste lõikelillede ulatuslikust hävitamisest. See on põhjustanud hindade järsu languse Madalmaade oksjonitel. 2020. aasta 16.–22. märtsi nädalal, kui turg kokku kukkus, olid hinnad ligikaudu 60 % madalamad kui 2019. aasta samal nädalal. Lisaks olid hinnad nädalatel 23.–29. märts, 30. märts – 5. aprill ja 6.–12. aprill 2020 endiselt 23–36 % madalamad kui 2019. aasta samadel nädalatel.
(9)

Peale selle on praegu ladudes suured kogused töötlemiseks ettenähtud kartulit. 2019. aasta koristusaja saagist on hinnanguliselt vähemalt 2 650 000 tonni töötlemiseks ettenähtud kartulit (väärtus 400 miljonit eurot) käesoleva aasta juulis lõppeva 2020. aasta koristusaja lõpuks endiselt ladudes. Töötlemiseks ettenähtud kartul, mis koristati 2019. aasta oktoobris/novembris ja mis on endiselt ladustatud, on kvaliteedi halvenemise tõttu varsti kasutuskõlbmatu. 2020. aasta koristusaja saagist töötlemiseks ettenähtud kartuli ära mahutamiseks peavad tootjad hävitama osa järelejäänud varudest, mida ei ole võimalik õigeaegselt töödelda. Kuna tootjad peavad maksma toodangu transpordi- ja hävitamiskulud, on oht, et hävitamise asemel laotatakse töötlemiseks ettenähtud kartul viimase võimalusena hoopis põllule. Töötlemiseks ettenähtud kartuli põllule laotamine võib põhjustada pikaajalist keskkonna- ja fütosanitaarset mõju, sest lisaks muudele põllukultuuridele hakkab ka selline kartul põllul idanema, põhjustades haigusi, mille tagajärjel võib pinnas pikaajaliselt saastuda ja tekib püsiv oht uute põldude jaoks.
(6)

Selline pakkumise ja nõudluse tasakaalustamatus põhjustab majandushäireid piima- ja piimatoodete sektoris. Tasakaalustamatuse tõttu on piima ja piimatoodete hulgimüügihinnad märkimisväärselt langenud, eriti alates 2020. aasta märtsi algusest: lõssipulbrihind 19 % ja võihind 14 %. Kõigepealt on märkimisväärselt langenud lõssipulbri- ja võihinnad, kuna nendeks toodeteks töödeldakse toorpiima ülejääki, kui piimavoog ületab nõudluse. Lõssipulbri- ja võihinda aluseks võttes arvatakse, et toorpiima ekvivalendi hulgihind langes alates veebruari algusest kuni aprilli esimese nädalani 24 %. Hinnalangus on sel kevadel erakordne, kuna aeg, mil liikumispiirangutest tulenevalt nõudlus muutub, on ühtlasi ka piima ja piimatoodete tootmise tippaeg. Eeldatavasti langevad piima ja piimatoodete hinnad veelgi, kuna piimatootmismaht peaks suurenema kevadel ja suvel, s.o piima- ja piimatoodete sektori tootmise kõrghooajal.
(1)

Praeguse COVID-19 pandeemia ja liikmesriikides kehtestatud ulatuslike liikumispiirangute tõttu on piima- ja piimatoodete sektoris langenud nõudlus teatavate toodete järele. Haiguse leviku ja kehtestatud meetmete tõttu napib tööjõudu ning see raskendab eelkõige piima tootmist, kogumist ja töötlemist. Peale selle on kaupluste, väliturgude, restoranide ja muude külalismajandusettevõtete kohustusliku sulgemise tõttu peatunud majutus- ja toitlustussektori tegevus, mistõttu on nõudlus piima ja piimatoodete järele märgatavalt muutunud. Sõltuvalt tootest tarbib majutus- ja toitlustussektor liidus toodetavatest piimast ja piimatoodetest tavaliselt ligikaudu 10–20 %. Edasist hinnalangust oodates tühistavad ostjad liidus ja maailmaturul ka lepinguid ning viivitavad uute lepingute sõlmimisega.
(1)

Praeguse COVID-19 pandeemia ja liikmesriikides kehtestatud ulatuslike liikumispiirangute tõttu on piima- ja piimatoodete sektoris järsult langenud nõudlus teatavate tarbekaupade, eelkõige juustu järele. Haiguse leviku ja kehtestatud meetmete tõttu napib tööjõudu ning see raskendab eelkõige piima tootmist, kogumist ja töötlemist. Peale selle on kaupluste, väliturgude, restoranide ja muude külalismajandusettevõtete kohustusliku sulgemise tõttu peatunud majutus- ja toitlustussektori tegevus, mistõttu on nõudlus piima ja piimatoodete järele märgatavalt muutunud. Majutus- ja toitlustussektori arvele langeb ligikaudu 15 % liidu sisenõudlusest juustu järele. Edasist hinnalangust oodates tühistavad ostjad liidus ja maailmaturul ka lepinguid ning viivitavad uute lepingute sõlmimisega. 8 % kogu liidus toodetavast juustust eksporditakse kolmandatesse riikidesse.
(1)

Praeguse COVID-19 pandeemia ja liikmesriikides kehtestatud ulatuslike liikumispiirangute tõttu on nõudlus teatavate piima- ja piimatootesektori toodete järele vähenenud. Haiguse leviku ja kehtestatud meetmete tõttu napib tööjõudu ning see raskendab eelkõige piima tootmist, kogumist ja töötlemist. Peale selle on kaupluste, väliturgude, restoranide ja muude külalismajandusettevõtete kohustusliku sulgemise tõttu peatunud majutus- ja toitlustussektori tegevus, mistõttu on nõudlus piima ja piimatoodete järele märgatavalt muutunud. Sõltuvalt tootest tarbib majutus- ja toitlustussektor liidus toodetavatest piimast ja piimatoodetest tavaliselt ligikaudu 10–20 %. Edasist hinnalangust oodates tühistavad ostjad liidus ja maailmaturul ka lepinguid ning viivitavad uute lepingute sõlmimisega.
(1)

25. augustil 2015 esitas ettevõtja HYPRED SAS määruse (EL) nr 528/2012 artikli 43 lõike 1 kohase loataotluse biotsiidipere jaoks, mille nimi on „HYPRED’s octanoic acid based products“ (HYPREDi oktaanhappepõhised tooted) ja mis kuulub kõnealuse määruse V lisas kirjeldatud tooteliiki 4, ja lisas kirjaliku kinnituse selle kohta, et Madalmaade pädev asutus on nõustunud taotlust hindama. Taotlus registreeriti biotsiidiregistris registrinumbriga BC-LR019297-17.
(1)

28. augustil 2015 esitas SOPURA N.V. määruse (EL) nr 528/2012 artikli 43 lõike 1 kohase loataotluse biotsiidipere jaoks, mille nimi on „SOPURCLEAN“ ja mis kuulub kõnealuse määruse V lisas kirjeldatud tooteliiki 4, ja lisas kirjaliku kinnituse selle kohta, et Belgia pädev asutus on nõustunud taotlust hindama. Taotlus registreeriti biotsiidiregistris registrinumbriga BC-PJ019489-22.
(7)

Rakendusmääruse (EL) nr 809/2014 artikli 42 lõige 1 sisaldab eeskirju kohapealsete kontrollide tegemiseks, et kontrollida, kas rahastamiskõlblikkuse kriteeriumid, siduvad kohustused ja muud kohustused on täidetud ning kas on hõlmatud kõik loomad, kelle kohta on esitatud toetuse- või maksetaotlus loomatoetuste kavade või loomatoetusmeetmete raames. Praegust olukorda silmas pidades on asjakohane ette näha, et kui liikmesriikidel ei ole võimalik teha kõnealuse sättega nõutavaid kohapealseid kontrolle, võivad liikmesriigid võtta vastu otsuse, et 2020. taotlusaastaga seotud kohapealsed kontrollid viiakse läbi asjaomasel taotlusaastal vabalt valitud ajal, eeldusel et nende kontrollide käigus on endiselt võimalik kontrollida rahastamiskõlblikkuse tingimusi.
(4)

Liidu tasandil reguleeritakse Euroopa äriühinguid (SE) nõukogu määrusega (EÜ) nr 2157/2001 (1) ja Euroopa ühistuid (SCE) nõukogu määrusega (EÜ) nr 1435/2003 (2). Mõlema määruse kohaselt tuleb üldkoosolek korraldada kuue kuu jooksul pärast majandusaasta lõppu. Võttes arvesse praeguseid COVID-19 pandeemiast tingitud erandlikke asjaolusid, tuleks sellest nõudest teha ajutine erand. Arvestades et üldkoosolekute korraldamine on väga oluline selleks, et tagada õiguslikult nõutavate või majanduslikult vajalike otsuste vastuvõtmine õigel ajal, tuleks Euroopa äriühingutel (SE) ja Euroopa ühistutel (SCE) lubada pidada üldkoosolekut 12 kuu jooksul pärast majandusaasta lõppu, tingimusel et see toimub hiljemalt 31. detsembril 2020. Kuna kõnealune erand on COVID-19 pandeemiast tingitud ajutine meede, tuleks seda kohaldada üksnes 2020. aastal toimuva pidavate üldkoosolekute suhtes.
(9)

Kemikaaliameti arvamuse kohaselt ei olnud biotsiidiperre „INSECTICIDES FOR HOME USE“ kuuluvates toodetes sisalduva, kuid toimeainete hulka mittekuuluva nitrometaani puhul võimalik otsustada, kas see vastab endokriinseid häireid põhjustavate omaduste kindlaksmääramise teaduslikele kriteeriumidele, mis on sätestatud komisjoni delegeeritud määruses (EL) 2017/2100 (3). Seega tuleks nitrometaani täiendavalt uurida. Kui lõpuks jõutakse järeldusele, et nitrometaanil on endokriinseid häireid põhjustavad omadused, kaalub komisjon, kas biotsiidiperele „INSECTICIDES FOR HOME USE“ antud liidu luba tuleb kooskõlas määruse (EL) nr 528/2012 artikliga 48 tühistada või peab seda muutma.
Legeerterasest (v.a roostevaba teras) lint laiusega umbes 30 mm ja paksusega umbes 0,02 mm, rullina. Toote ristlõige on kogu pikkuses ühtlane, kompaktne ja ristkülikukujuline. Selle pealispind on töötlemata. Toode on valmistatud pidevvalutehnikas, mida nimetatakse sulandi rotatsioonvormimiseks. See on ette nähtud kasutamiseks elektritööstuses, näiteks trafosüdamike, andurisüdamike ja küllastusreaktorite, magnetvõimendite, drosselite ja impulsskompressorites kasutatavate seadmete tootmiseks.

7228 60 80
35.

Paigaldatud rehvi/velje kombinatsioon/veeretakistustegurite (RRC) energiasäästlikkuse klassid ja rehvikategooria, mida on kasutatud CO 2 määramisel (kui on asjakohane) ( 160 ) ( 1 ): …
(3)

Raskekujuline äge respiratoorne sündroom koroonaviirus-2 (SARS-CoV-2), mis põhjustab koroonaviirushaigust, millele Maailma Terviseorganisatsioon (WHO) on andnud nime COVID-19, on uus koroonaviiruse tüvi, mida ei ole varem inimestel tuvastatud. Nimetatud haiguse ülemaailmne puhang kogub kiiresti hoogu ja WHO on kuulutanud selle pandeemiaks. Liikmesriigid on alates COVID-19 puhangu algusest liidus kuni 30. märtsini 2020 teatanud 334 396 nakatunust ja 22 209 surmajuhtumist.
(8)

Vähemalt ühe kõnealust toimeainet sisaldava taimekaitsevahendi ühe või mitme iseloomuliku kasutusviisiga seoses ning eelkõige läbivaatamisaruandes uuritud ja üksikasjalikult käsitletud kasutusviisidega seoses on kinnitust leidnud, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud.
Artikkel 9

Spekulatiivsed ja kuritarvituslikud registreeringud

1. Register kehtestab eeskirjad ja menetlused, et aktiivselt piirata tippdomeenis .eu domeeninimede spekulatiivset ja kuritarvituslikku registreerimist kooskõlas määruse (EL) 2019/517 artikli 11 punktidega b, c ja e. Seejuures teeb register koostööd Euroopa Liidu Intellektuaalomandi Ameti ja muude liidu ametitega.

2. Register võtab arvesse vähemalt komisjoni avaldusega 2005/295/EÜ (4) hõlmatud intellektuaalomandi õigusi, kaasa arvatud autoriõigust, kaubamärke ja geograafilisi tähiseid, mis on sätestatud liidu või siseriiklikus õiguses, ning olenevalt sellest, kuivõrd need on kaitstud asjaomase liikmesriigi õigusega: registreerimata kaubamärke, kaubanimesid, äritunnuseid, äriühingute nimesid, perekonnanimesid ning kaitstud kirjandus- ja kunstiteoste nimesid.
(8)

Individuaalne kvoot peaks hõlmama selliseid tootekoguseid, mis on liidus vabasse ringlusse lubatud asjaomase tariifikvoodi sooduskorra alusel, ja sama toote selliseid koguseid, mis on liidus vabasse ringlusse lubatud mõne muu kehtiva sooduskorra või mittesooduskorra alusel. Samuti tuleks tagada, et litsentsid oleksid eri liiki ettevõtjate vahel jagatud mõistlikult, st kättesaadavad ka uutele importijatele ning väikestele ja keskmise suurusega ettevõtjatele. Seepärast tuleks kasutusele võtta individuaalse kvoodi ülemmäär ettevõtja kohta, mis oleks proportsionaalne konkreetse tariifikvoodi alusel saadaoleva üldkogusega, et tagada mõistlik tasakaal peamiste importijate mahu ning selliste uute ja väiksemate importijate huvide vahel, kes soovivad tariifikvootidest kasu saada. Selleks et tagada järjepidevus kohaldatavate eeskirjadega enne, kui käesolev määrus hakkab jõustuma, ja selleks et neid eeskirju ühtlustada, säilitades samas teatava paindlikkuse, on individuaalse kvoodi ülemmääraks kehtestatud 15 %.
(3)

Selleks et piirata COVID-19 levikut, mille Maailma Terviseorganisatsioon kuulutas 11. märtsil 2020 pandeemiaks, on kehtestatud hulk enneolematuid meetmeid, eelkõige liikumispiiranguid ja suhtlemisdistantsi hoidmise meetmeid. Need meetmed on ühtlasi mõjutanud GSP raames soodustatud riikide äriühingute ja haldusasutuste töötajaid, kes on seotud GSP päritolumenetluste haldamisega ning REX-süsteemi loomise ja toimimisega, millel on olnud negatiivne mõju tavapärasele töökorraldusele, tootmisele ja kaubandusele.
(2)

Käesolevas määruses sätestatud eeskirjad ja riskimaandamismeetmed on vajalikud, et täiendada määruse (EL) 2016/429 IV osa I jaotise 3.–5. peatükis sätestatud loomatervisenõudeid, mis käsitlevad peetavate maismaaloomade ja maismaaloomadest metsloomade ning haudemunade liidusisest liikumist, selle tagamiseks, et kõnealused kaubad ei kujuta endast kõnealuse määruse (mida on muudetud komisjoni delegeeritud määrusega (EL) 2018/1629) (2) artikli 5 lõikes 1 ja II lisas osutatud loetellu kantud taudide leviku märkimisväärset ohtu ning mis määruse (EL) 2016/429 artikli 9 lõike 1 punkti d kohaselt on kategoriseeritud komisjoni rakendusmäärusega (EL) 2018/1882 (3). Määruse (EL) 2016/429 eesmärk on kehtestada õigusraamistik, mis on lihtsam ja paindlikum kui enne praeguse õigusraamistiku vastuvõtmist kehtinu, tagades samas riskipõhise lähenemisviisi loomatervisenõuetele ning parema taudideks valmisoleku ning nende ennetamise ja tõrje. Samuti on selle eesmärk koguda loomataude käsitlevad eeskirjad ühte õigusakti, selle asemel et neid hajutada mitme eri õigusakti vahel. Käesolevas määruses sätestatud teatavat loomset paljundusmaterjali (eelkõige haudemune) käsitlevate eeskirjade puhul on järgitud samuti seda põhimõtet. Eeskirjad on sisuliselt seotud, kuna neid tuleb kohaldada kõigi ettevõtjate suhtes, kes tegelevad peetavate maismaaloomade või maismaaloomadest metsloomade või haudemunade veoga. Lihtsuse ja läbipaistvuse huvides ning selleks, et hõlbustada eeskirjade kohaldamist ja vältida dubleerimist, tuleks eeskirjad sätestada pigem ühes õigusaktis kui mitmes ristviidetega eraldi õigusaktis.
(4)

Määrusega (EL) 2016/429 tunnistatakse alates 21. aprillist 2021 kehtetuks nõukogu direktiiv 2005/94/EÜ (2). Direktiiviga 2005/94/EÜ on ette nähtud kohustuslikud seireprogrammid lindude gripi avastamiseks kodu- ja metslindudel. Lindude gripi kohustuslikud seireprogrammid on jätkuvalt asjakohased, et tagada kogu liidus tugev järelevalve lindude kõrge patogeensusega gripi mõju üle loomade tervisele. Need programmid peaksid hõlmama ka järelevalvet teatavate alade üle, kus on suurem oht lindude madala patogeensusega gripi viiruste muteerumiseks lindude kõrge patogeensusega gripi viirusteks. Lindude gripi seire aitab samuti suurendada teadmisi võimaliku zoonootilise ohu kohta. Seepärast tuleks seda kohustust arvesse võtta määruse (EL) 2016/429 kohaste ja lindude grippi käsitlevate liidu seireprogrammide puhul.
3.

Artikli 16 punktis c osutatud, ehitiste ja varustusega seotud nõuded vesiviljelusettevõtetele, kus peetakse loetellu kantud siirutajaliiki kuuluvaid vesiviljelusloomi eraldatult kuni ajani, mil neid enam siirutajana ei käsitata, on järgmised: a) peavad olemas olema piisavad võimalused vesiviljelusloomade eraldatult pidamiseks; b) vesiviljelusettevõtte veevarustussüsteemis ei tohi esineda loetellu kantud liike ega asjaomaste loetellu kantud ja esilekerkivate taudide tekitajaid; c) kui see on suubla terviseolukorrale avalduva ohu ärahoidmiseks vajalik, tuleb vesiviljelusettevõtte reovett enne selle väljajuhtimist nõuetekohaselt töödelda, et tagada loetellu kantud ja esilekerkivaid taude põhjustavate nakkusetekitajate inaktiveerimine; d) kontrollitakse loomade pääsu asjaomasesse vesiviljelusettevõttesse; e) põrandad, seinad ning kõik muud materjalid ja varustus on ehitatud nii, et neid on võimalik piisavalt puhastada ja desinfitseerida; f) kasutusel on sobiv süsteem loomsete kõrvalsaaduste kogumise ja nõuetekohase kõrvaldamise tagamiseks kooskõlas määruse (EÜ) nr 1069/2009 artikliga 13; g) on kehtestatud sobivad röövloomade tõrje meetmed, mille puhul on arvesse võetud asjaomastest röövloomadest tulenevat taudide leviku riski.
c)

lugeda täielikult täidetuks nõue läbida enne teooriaeksamit ja lennueksamit koolituskursus nende liinipiloodiloa omanike puhul, kellele on loa välja andnud kolmas riik või kelle luba on välja antud kolmanda riigi nimel Chicago konventsiooni 1. lisa kohaselt, tingimusel et kõnealused loaomanikud vastavad määruse (EL) nr 1178/2011 I lisa F alajaos sätestatud asjakohase õhusõidukikategooria liinipiloodiloa väljaandmiseks ettenähtud kogemusnõuetele ja et kolmanda riigi luba sisaldab liinipiloodiloa oskuste eksamil kasutatava õhusõiduki kohta kehtivat tüübipädevusmärget;
(130)

Teine kasutaja väitis, et liidu tootjad tõstsid ODB2 kriisi ajal hindu ega suutnud tarnida piisavaid koguseid, mistõttu ta pöördus Korea eksportija poole. Kõnealune kasutaja ei esitanud siiski tõendeid selle kohta, et liidu tootmisharu ei suutnud nõutud koguseid tarnida, ning näib, et see kasutaja ei nõustunud ODB2 kriisiga seotud hinnatõusuga ja pöördus Korea eksportija poole odavamate hindade saamiseks. Lisaks märkis komisjon, et varem toimunud ajutised erakorralised sündmused (nt ODB2 kriis), mille kohta ei ole tõendeid, et need tulevikus meetmete kohaldamise ajal korduksid, ei kaalu üles vajadust kõrvaldada kahjustava dumpingu kaubandust moonutav mõju. Seetõttu lükati see väide tagasi.
(3)

Komisjon sai 20. jaanuaril 2020 kirja, milles Itaalia ametiasutused teatasid, et riigi territooriumil asutatud ettevõtja Cooperativa Fattoria della Piana Società Agricola on toodet müüginimetuse „Pecorino Monteporo“ all õiguspäraselt turustanud ja seega kõnealust nimetust viie aasta jooksul pidevalt kasutanud ning et see asjaolu märgiti ära siseriikliku vastuväidete esitamise menetluse käigus.
(1)

Välja on töötatud hulgaliselt akustilisi seadmeid, millega vaalalisi kalapüügivahenditest eemale hoida, ning need seadmed on aidanud edukalt vähendada vaalaliste juhuslikku kaaspüüki passiivpüüniste kasutamisel. Selliste seadmete kasutamist nõutakse sellistes püügipiirkondades ja sellise püügi puhul, kus vaalaliste kaaspüügi osakaal on teadaolevalt või prognoositavalt suur, nagu on märgitud määruse (EL) 2019/1241 XIII lisa A osa punktis 1.1.
(4)

Komisjon sai 27. mail 2019 taotluse algmääruse artikli 11 lõike 4 kohase uue eksportijaga seotud läbivaatamise algatamiseks. Taotluse esitas Hiina Rahvavabariigi jalgrataste eksportiv tootja Universal Cycle Corporation (Guangzhou) Co. Ltd. (edaspidi „taotluse esitaja“), kelle liitu suunatud ekspordi suhtes kohaldatakse 48,5 % lõplikku dumpinguvastast tollimaksu. Taotluse esitaja väitis, et ei eksportinud jalgrattaid liitu uurimisperioodi jooksul, millel dumpinguvastased meetmed põhinesid (1. jaanuar 2011 – 31. detsember 2011), vaid alustas vaatlusaluse toote eksportimist liitu alates 2018. aasta septembrist ning et ta ei ole seotud ühegi jalgrattaid eksportiva tootjaga, kelle suhtes kohaldatakse eespool nimetatud meetmeid.
Alumiiniumisulamist risttahukakujuline toode mõõtmetega umbes 370 × 194 × 42 mm. Tootel on jahutusribid ja ühel küljel kaks ühendust jahutusvedeliku sisse- ja väljavoolu jaoks. Toode on ette nähtud paigaldamiseks rubriikide 8701–8705 sisepõlemis-kolbmootoriga mootorsõidukite armatuurlaua all asuvasse mootori jahutussüsteemi (nn väike jahutusring). Toode siirdab jahutusvedeliku absorbeeritud (sõiduki mootorist tuleva) soojuse õhku. Soojendatud õhk juhitakse seejärel sõiduki salongi lisaseadmete abil, mis ei ole tollile esitamisel tootega kaasas. Samuti võimaldab toode mootoril saavutada eelsoojendusfaasis optimaalse töötemperatuuri.

8708 91 35
Papist esitluskarp mõõtmetega umbes 21 cm × 21 cm × 8 cm, mis on väljapaneku eesmärgil kaetud ehispaberiga. Tootel on süvenditega õhukesest plastist siseosa mitme kosmeetikatoote paigal hoidmiseks. Tootel on kosmeetikatoodete eksponeerimiseks läbipaistvast plastist aknaga kaas. Vt fotot (*1)

4819 50 00
(10)

3. veebruaril 2020 avaldas toiduohutusamet aruande „Technical Report on the notification of infusion from coffee leaves (Coffea arabica L. and/or Coffea canephora Pierre ex A. Froehner) as a traditional food from a third country pursuant to Article 14 of Regulation (EU) 2015/2283“ („Tehniline aruanne, milles käsitletakse määruse (EL) 2015/2283 artikli 14 kohast teadet kohviliikide Coffea arabica L. ja/või Coffea canephora Pierre ex A. Froehner lehtedest saadud tõmmise kolmandast riigist pärit traditsioonilise toiduna turule laskmise kohta“) (4).
1.

Liiki Fraxinus L. kuuluva puu puit, muul kujul kui: — täielikult või osaliselt kõnealustest puudest saadud pilpad, tükikesed, saepuru, laastud, puidujäätmed ja -jäägid, — puidust pakkematerjal pakkekarpide, -kastide, latt- või korvpakendite, pakketrumlite ja muude samalaadsete pakenditena; puitalused, äärtega puitalused ja muud kaubaalused, kaubaaluste puidust ääred, pakkimispuit, olenemata sellest, kas seda tegelikult kasutatakse mitmesuguste kaupade veol, välja arvatud puidusaadetise koostamiseks kasutatud puitpakend, mis on valmistatud sama liiki ja sama kvaliteediga puidust, kui on saadetises, ja vastab samadele liidu fütosanitaarnõuetele kui saadetises olev puit, kuid sealhulgas puit, millel ei ole säilinud looduslikku kumerat pinda, ning mööbel ja muud töötlemata puidust valmistatud tooted
Selleks et toetusesaajaid ei karistataks selle eest, et nad kasutavad uut paindlikkusmeedet, mis võimaldab heakskiidetud tegevusi ilma eelneva heakskiiduta muuta, või et nad ei ole rakendanud kogu oma tegevust nii nagu pädev asutus oli algselt heaks kiitnud, või tegevuse algse eesmärgi muutmise eest, on vaja teha ka ajutine erand delegeeritud määruse (EL) 2016/1149 artikli 54 lõikest 1, milles on sätestatud, et toetust makstakse siis, kui ollakse veendunud, et kas kogu tegevus või kõik sellesse kuuluvad üksikud osad on täielikult ellu viidud. Sellega tagatakse, et toetust makstakse üksikmeetmetele, nagu on sätestatud käesolevas määruses, tingimusel et need meetmed on täielikult ellu viidud.
(2)

Lepingus on sätestatud, et Vietnamist pärit kaupade liitu importimisel kohaldatavaid tollimakse tuleb vähendada või need kaotada vastavalt lepingu 2-A lisa liites 2-A-1 sätestatud tariifitabelile. Lisas 2-A on ka sätestatud, et teatavate kaupade tollimakse vähendatakse tariifikvootide ulatuses.
(9)

Lisaks leiab komisjon, et raud(III)pürofosfaat on madala riskiastmega toimeaine vastavalt määruse (EÜ) nr 1107/2009 artiklile 22. Raud(III)pürofosfaat ei ole probleemne aine ja see vastab määruse (EÜ) nr 1107/2009 II lisa punktis 5 sätestatud tingimustele, sealhulgas punkti 5.1.2 teisele lõigule. Täpsemalt öeldes, kuigi raud(III)pürofosfaati peetakse püsivaks, laguneb see lõpuks ioonideks, mis on inimtoidu looduslikud koostisosad, mida leidub keskkonnas kõikjal ning mis on loomade ja taimede elutegevuseks olulised. Seega on määruse (EÜ) nr 1107/2009 kohaselt heaks kiidetud kasutusviisidest tulenev täiendav kokkupuude inimeste, loomade ja keskkonna puhul eeldatavasti väheoluline, võrreldes eeldatava kokkupuutega tegelikes looduslikes oludes.